text: Spældi landsliðsfótbólt í 26 ár og 82 dagar
text: #000001
text: Fótbóltslívsleiðin bar hann víða, men sigrarnir vóru fáir.
text: #000002
text: Søgan um Ildefons Lima er eisini søgan um landsliðsfótbóltin í Andorra. Tríggjar ferðir hevur hann møtt føroyska landsliðnum, men er ongantíð farin av vøllinum sum vinnari. Tveir javnleikir á 0-0 er tað vorðið til og eitt tap á 0-1, men kortini hevur hann verið við til at vunnið á HB við Inter Club d’Escaldes í 2021.
text: #000003
text: Ildefons Lima eigur sostatt tríggjar føroyskar landsliðsblusur, harímillum eina frá Sølva Vatnhamar, sum sera treyðugt vildi lata liðskiparanum hjá Andorra blusuna eftir 0-0 javnleikin í Andorra tann 25. mars 2017. Lima eigur eitt sera umfatandi savn av landsliðsblusum, men hann var ikki við báðar landsdystirnar ímóti Føroyum á heysti 2020 orsakað av trætu við fótbóltssambandið um millum annað Covid-19 mannagongdir.
text: #000004
text: Hóast hann er føddur í Barcelona, so flutti familjan til Andorra, tá Ildefons Lima var einans tveir mánaðar gamal. Hann spældi fyrsta landsdystin fyri Andorra tann 22. juni í 1997, tá hann var 17 ár. Andorra tapti 1-4 fyri Estlandi í einum venjingardysti.
text: #000005
text: Í kvøld leiktu Andorra og Hvítarussland ein 0-0 javnleik í EM-undanbólki I og Ildefons Lima slapp at siga farvæl á heimavølli. Í yvirtíðini kom Ildefons Lima á vøllin sum 43 ár og 273 dagar gamalur fyri allarseinastu ferð. Í kvøld spældi hann so dyst nr. 136 og skoraði 11 mál fyri Andorra; bæði eru met, hóast hann spældi miðverji. Samanlagt vann hann 7 dystir, spældi 17 javnleikir og tapti 112 landsdystir, men hann endaði tó við einum javnleiki og Andorra hevur nú tvey stig í undanbólkinum.
text: #000006
text: Ildefons Lima eigur eisini met saman við valisiska Billy Meredith og finska Jari Litmanen, tí teir hava spælt landsliðsfótbólt í fýra áratíggju og hann er eisini tann elsti, sum hevur spælt í einum EM-undankappingardysti. Jákup Mikkelsen er sætti í røðini (40 ár og 359 dagar) og var elsti málmaðurin í einum FIFA góðkendum dysti í 2012 (dagin eftir, at hann fylti 42 ár), síðani hava fyrst kolumbiski Faryd Mondragón og egyptiski Essam El Hadary tikið metið.
text: #000008
text: Mathias vónar at fáa fyrsta landsdystin á Tórsvølli
text: #000010